Tidligt i morges stoppede politiet en ung mand med tyvekoster

Ved du noget om sagen? Så tip os! Send en mail til 1224@eb.dk eller send en SMS til 1224 (koster almindelig SMS-takst)

En politipatrulje fik tidligt søndag morgen øje på en asylansøger, der havde opsigtsvækkende meget elektronik på sig. Det skriver Frederiksborg Amts Avis ifølge sn.dk.

Manden kom cyklende med 18 bærbare computere og 11 iPhones klokken 4.55 på Nymøllevej i Allerød, da han blev stoppet af politiet.

Se også: Titusinder af nye flygtninge er på vej ud af Syrien

- Da han fik øje på politiet, så han ud som om, at han smuttede ind i skoven for at undgå dem. Så vi standsede ham, fortæller vagtchef Ulrik Lindén, Nordsjællands Politi til Frederiksborg Amts Avis.

Asylansøgeren er 17 år gammel og fra Syrien, og han er nu blevet anholdt. På søndag fremstilles han i grundlovsforhør sammen med en tolk.